cyanic-selkie/wikianc huggingface dataset:
Οχάιο
Δικαστικός κλάδος
Υπάρχουν τρία επίπεδα στον δικαστικό κλάδο του Οχάιο. Το χαμηλότερο επίπεδο είναι το δικαστήριο κοινών αιτημάτων: κάθε κομητεία διατηρεί το δικό της ορισμενο από το σύνταγμα δικαστήριο κοινών αιτημάτων, το οποίο έχει δικαιοδοσία επί «όλων των δικαστικών ζητημάτων». Το ενδιάμεσο δικαστικό επίπεδο είναι το περιεφερειακό. Υπάρχουν δώδεκα εφετεία, που το καθένα έχει δικαιοδοσία επί εφέσεων από κοινές υποθέσεις, δημοτικά και κομητειακά δικαστήρια σε μια ορισμένη γεωγραφική περιοχή. Μια υπόθεση που η ακρόαση της γίνεται με αυτό το σύστημα εκδικάζεται από μία ομάδα τριών δικαστών, και κάθε δικαστής εκλέγεται.
Το υψηλότερο δικαστήριο, το Ανώτατο Δικαστήριο του Οχάιο, είναι το «δικαστήριο τελευταίας προσφυγής» του Οχάιο. Μια ομάδα επτά δικαστών αποτελεί το δικαστήριο, το οποίο, με την δική του διακριτικότητα, ακροάται εφέσεις από τα εφετεία, και διατηρεί δικαιοδοσία σε συγκεκριμένα θέματα.
Νομοθετικός κλάδος
Η Γενική Συνέλευση του Οχάιο είναι ένα διθάλαμο νομοθετικό σώμα που αποτελείται από την Γερουσία και την Βουλή των Αντιπροσώπων. Η Γερουσία έχει 33 περιφέρειες, έκαστη εκπροσωπούμενη από έναν πολιτειακό γερουσιαστή. Κάθε γερουσιαστής αντιπροσωπεύει περίπου 330.000 πολίτες. Η Βουλή των Αντιπροσώπων αποτελείται από 99 μέλη.
Εθνικά πολιτικά
Το Οχάιο, καλούμενο «Μητέρα των Προέδρων», έχει στείλει επτά από τους κατοίκους του (Οδυσσεύς Γκραντ, Ράδερφορντ Χέιζ, Τζέιμς Α. Γκάρφιλντ, Μπέντζαμιν Χάρρισον, Ουίλλιαμ ΜακΚίνλεϋ, Ουίλλιαμ Χάουαρντ Ταφτ, και Ουόρεν Χάρντινγκ) στον Λευκό Οίκο. Όλοι ήταν Ρεπουμπλικανοί. Ο καταγόμενος από τη Βιρτζίνια Ουίλλιαμ Χάνρυ Χάρρισον, ένας Ουίγος, κατοικούσε στο Οχάιο. Historian R. Douglas Hurt asserts that not since Virginia 'had a state made such a mark on national political affairs.' Το The Economist αναφέρει ότι "This slice of the mid-west contains a bit of everything American — part north-eastern and part southern, part urban and part rural, part hardscrabble poverty and part booming suburb,"
Με βάση στοιχεία του 2008, το Οχάιο κλίνει προς το Δημοκρατικό Κόμμα. Εκτιμάται ότι 2.408.178 κάτοικοι του Οχάιο είναι εγγεγραμμένοι ως Δημοκρατικοί, ενώ 1.471.465 ως Ρεπουμπλικανοί. Αυτές είναι μεταβολές από το 2004 κατά 72% και 32%, αντίστοιχα, και οι Δημοκρατικοί έχυν εγγράψει πάνω από 1.000.000 νέους Ohioans από το 2004. Unaffiliated voters have an attrition of 15% since 2004, losing an estimated 718,000 of their kind. The total now rests at 4,057,518 Ohioans. Συνολικά, υπάρχουν 7.937.161 Ohioans εγγεγραμμένοι για ψηφοφορία. Στην προεδρική εκλογή των Ηνωμένων Πολιτειών του 2008, ο τότε Γερουσιαστής Μπάρακ Ομπάμα του Ιλινόι κέρδισε 51,50% της λαϊκής ψήφου του Οχάιο, 4,59% περισσότερο από τον κοντινότερο αντίπαλο, Γερουσιαστή Τζον ΜακΚέιν της Αριζόνα. Όμως, ο Ομπάμα κέρδισε μόνο 22 από τις 88 κομητείες του Οχάιο.
Μετά την απογραφή του 2000, το Οχάιο έχασε μία έδρα στη Βουλή των Αντιπροσώπων των Ηνωμένων Πολιτειών, αφήνοντας το Οχάιο με 18 περιφέρειες, και συνεπώς, 18 αντιπροσώπους. Η πολιτεία έχασε δύο επιπλέον έδρες μετά την Απογραφή του 2010, μένοντας με 18 εκλεκτορικές ψήφους για τις προεδρικές εκλογές του 2012, 2016 και 2020. Στις εκλογές του 2008, οι Δημοκρατικοί κέρδισαν τρεις έδρες στην αντιπροσωπεία του Οχάιο στην Βουλή των Αντιπροσώπων.
Εξωτερικοί σύνδεσμοι
Κατηγορία:Πρώην γαλλικές αποικίες Κατηγορία:Πολιτείες των ΗΠΑ
Μαρί Τισό
Η Μαντάμ Τισό (Marie Tussaud, 1 Δεκεμβρίου 1761 - 16 Απριλίου 1850) ήταν δημιουργός του ομώνυμου μουσείου των κέρινων ομοιωμάτων στο Λονδίνο. Η Marie Tussaud έγινε γνωστή για το μουσείο της, το Madame Tussauds.
Βιογραφία
Γεννήθηκε ως Marie Grosholtz (Grossholtz και Grossholz) στο Στρασβουργο, την 1η Δεκεμβρίου 1761. Ο πατέρας της, Joseph Grosholtz, σκοτώθηκε στον Επταετή Πόλεμο και η μητέρα της εργάστηκε στο σπίτι του Dr. Philippe Curtius (1741-1794).
Ο Κούρσιους ήταν γιατρός και έφτιαχνε ομοιώματα, με ανατομικές λεπτομέρειες. Εγκαταστάθηκε στο Παρίσι το 1765 και τον ακολούθησαν δύο χρόνια μετά η Μαρί με τη μητέρα της.
Η πρώτη έκθεση με έργα του Κούρσιους έλαβε χώρα το 1770 και δίδαξε στην Τισό την τέχνη της δημιουργίας κέρινων ομοιωμάτων. Το πρώτο της κέρινο ομοίωμα ήταν του Βολταίρου, το 1777, ενώ μεταξύ άλλων έφτιαξε και τα ομοιώματα του Ζαν Ζακ Ρουσσώ και του Φραγκλίνου. Στο Παρίσι, η Τισό διατήρησε σχέσεις τόσο με επαναστάτες (Ροβεσπιέρος) όσο και με βασιλόφρονες. Ζούσε στις Βερσαλλίες.
Στις 12 Ιουλίου 1789 τα κέρινα κεφάλια του Νεκέρ και του Δούκα της Ορλεάνης που έφτιαξε ο Curtius μεταφέρθηκαν σε μια διαμαρτυρία. Ωστόσο, παρά τη φήμη της, η Τισό συνελήφθη για τα φιλοβασιλικά της αισθήματα και στη φυλακή ήταν μελλοθάνατη μαζί με την Ιωσηφίνα. Θα την αποκεφάλιζαν στη λαιμητόμο και το κεφάλι της ήταν ξυρισμένο. Ωστόσο σώθηκε εξαιτίας του ταλέντου της να δημιουργεί νεκρικές μάσκες των θυμάτων της λαιμητόμου, πολλά από τα οποία υπήρξαν φίλοι της (Μαρά, Μαρία Αντουανέτα, Ροβεσπιέρος).
Μετά το θάνατο του Curtius το 1794 η συλλογή των κέρινων ομοιωμάτων κληροδοτήθηκε στη Marie. Η τελευταία παντρεύτηκε το 1795, με το Francois Tussaud. Απέκτησαν μάλιστα και δύο παιδιά.
Το 1802 η Μαρί Τισό έφυγε στο Λονδίνο με τον έναν της γιο, τον Τζόζεφ. Η πρώτη της μόνιμη έκθεση ήταν στη Baker Street το 1835, ενώ το 1838 έγραψε τα Απομνημονεύματά της. Πέθανε στον ύπνο της στο Λονδίνο, σε ηλικία 88 ετών, στις 16 Απριλίου 1850.
Σήμερα, το Μουσείο της Μαντάμ Τισό επεκτάθηκε και σε άλλες πόλεις (εκτός από το Λονδίνο). Έτσι, εκθέματα υπάρχουν στο Άμστερνταμ, το Χονγκ Κονγκ, το Λας Βέγκας, την Κοπεγχάγη και τη Νέα Υόρκη.
Εξωτερικοί σύνδεσμοι
Τισό
Ποδόσφαιρο το 1898
Ελληνικό ποδόσφαιρο
Κατηγορία:Ποδόσφαιρο το 1898
Ιταλική Πολεμική Αεροπορία
Η Ιταλική Αεροπορία αποτελεί την πολεμική αεροπορία της Ιταλικής Δημοκρατίας. Ιδρύθηκε στις 28 Μαρτίου 1923 από τον Βασιλιά της Ιταλίας Βίκτωρα-Εμμανουήλ Γ΄. Το 2014 η ιταλική αεροπορία είχε στον στόλο της 557 αεροσκάφη.
Εξωτερικοί σύνδεσμοι
Αεροπορια Ιταλια
Κοινωνιολογία της τέχνης
Η μελέτη της κοινωνιολογίας της τέχνης διαμέσου της ιστορίας, είναι η μελέτη της κοινωνικής ιστορίας της τέχνης, το πώς, δηλάδη,  οι διάφορες κοινωνίες, συνέβαλαν στην εμφάνιση ορισμένων καλλιτεχνών.
Η Hanna Deinhard στο βιβλίο της Meaning and Expression: Toward a Sociology of Art (1970) προσδίδει τα έξης προσδιοριστικά χαρακτηριστικά στην κοινωνιολογία της τέχνης: "Η αφετηρία της κοινωνιολογίας της τέχνης είναι το ερώτημα: Πώς είναι δυνατόν έργα τέχνης, ως προϊόντα ανθρώπινης δραστηριότητας που παράγονται μέσα σε μια συγκεκριμένη εποχή και κοινωνία και για μια συγκεκριμένη χρονική στιγμή, κοινωνία, ή λειτουργία -ακόμη και αν δεν παράγονται απαραίτητα ως "έργα τέχνης" - να ζήσουν πέρα από την εποχή τους και να παρουσιάζονται εκφραστικά και γεμάτα ουσία σε εντελώς διαφορετικές εποχές και κοινωνίες; Από την άλλη πλευρά, πώς μπορούμε να αναγνωρίσουμε στα έργα αυτά την εποχή και την κοινωνία που τα παρήγαγε;"
Δείτε επίσης
Raymonde Moulin "The French Art Market", Rutgers University Press, 1987 ISBN 0-8135-1232-8
Αναφορές
Κατηγορία:Ιστορία της τέχνης
Ρεάλ Σοσιεδάδ Β
Η Ρεάλ Σοσιεδάδ Β είναι μια ισπανική, ποδοσφαιρική ομάδα από την πόλη Σαν Σεμπαστιάν, Χώρα των Βάσκων (αυτόνομη κοινότητα). Ιδρύθηκε το 1951 και είναι η αναπληρωματική ομάδα της Ρεάλ Σοσιεδάδ. Συμμετέχει στην Segunda División B. Έδρα της ομάδας είναι το Instalaciones de Zubieta, χωρητικότητας 2500 θεατών.
Οι αναπληρωματικές ομάδες στην Ισπανία αγωνίζονται στο ίδιο σύστημα ποδοσφαιρικού πρωταθλήματος με τις κύριες ομάδες. Ωστόσο, απαγορεύτεται να συμμετάσχουν στην ίδια κατηγορία με την κύρια ομάδα. Έτσι, η Ρεάλ Σοσιεδάδ Β δεν μπορεί να προβιβαστέι στην Πριμέρα Ντιβιζιόν, κατηγορία στην οποία ανήκει η Ρεάλ Σοσιεδάδ. Επιπρόσθετα, οι αναπληρωματικές ομάδες δεν δικαιούνται να συμμετάσχουν στο Κύπελλο Ισπανίας.
Εξωτερικοί σύνδεσμοι
Κατηγορία:Ρεάλ Σοσιεδάδ Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1951
Μπιορκ
Η Μπιορκ Γκουδμουντσντότιρ (Björk Guðmundsdóttir, 21 Νοεμβρίου 1965) είναι Ισλανδή μουσικός και τραγουδίστρια. Καλύπτει πολλά είδη μουσικής, όπως πειραματική, ποπ, Αβάν-γκαρντ, τριπ χοπ, τζαζ, ambient και ηλεκτρονική. Το όνομα της σημαίνει στα ισλανδικά ένα είδος δέντρου, η προφορά του ακριβέστερα αποδίδεται Πιέρκ.
Η καριέρα της, που διανύει τέσσερις δεκαετίες, έχει χαρακτηριστεί από μια ανήσυχη ενέργεια και μια επικρατούσα αίσθηση νεωτερισμού. Πέρα από την διαρκή εξέλιξη του ήχου της με νέους μουσικούς πειραματισμούς, είναι γνωστή για την αξιοποίηση της τεχνολογίας, παρουσιάζοντας νέες καινοτομίες. Χρησιμοποίησε το 3D modelling σε βίντεό της ήδη από τη δεκαετία του '90, σχεδίασε το πρώτο μουσικό άλμπουμ - εφαρμογή για συσκευές αφής που χρησιμοποιείται στην εκπαίδευση και κυκλοφόρησε οπτικοποιημένο άλμπουμ της σε πλατφόρμα εικονικής πραγματικότητας.
Πρώτα Χρόνια
Η Μπιορκ γεννήθηκε στις 21 Νοεμβρίου του 1965 στην πόλη Ρέικιαβικ της Ισλανδίας. Στην ηλικία των πέντε ετών εισήχθηκε στο μουσικό σχολείο Barnamúsikskóli Reykjavikur όπου φοίτησε για τα επόμενα δέκα χρόνια και πέρα από το τραγούδι, έμαθε να παίζει πιάνο και φλάουτο.
Ένας από τους δασκάλους της έδωσε στο RUV, το μοναδικό τότε ραδιοφωνικό σταθμό της Ισλανδίας, μία ηχογραφημένη κασέτα της Μπιορκ στην οποία τραγουδούσε το I love to love της Τίνα Τσαρλς. Η ηχογράφηση αυτή μεταδόθηκε στον αέρα – στο άκουσμα της, ο αντιπρόσωπος της δισκογραφικής εταιρίας Fálkinn επικοινώνησε αμέσως με την Μπιορκ.
Με τη βοήθεια του πατριού της, ο οποίος έπαιζε κιθάρα, ηχογράφησε ένα άλμπουμ (1977) με ισλανδικά παιδικά τραγούδια και διασκευές γνωστών τραγουδιών όπως το The Fool on the Hill των Beatles. Ο δίσκος έγινε πλατινένιος.
Στη συνέχεια η Μπιορκ μαζί με τους Έιναρ Ερν Μπένεντικτσον, Έιναρ Μέλαξ, Γκουλάουγκουρ Όταρσον και τον Μπιργκίρ Μόργκενσεν δημιούργησαν τους KUKL (στα ισλανδικά σημαίνει μαγεία), που ο ήχος τους έμοιαζε αρκετά με Γκόθικ ροκ. Το συγκρότημα περιόδευσε στην Ισλανδία με το αναρχικό γκρουπ Crass και αργότερα επισκέφτηκαν τη Μεγάλη Βρετανία για μία σειρά εμφανίσεων με τους Flux of the Pink Indians. Η μπάντα παρουσίασε δύο άλμπουμ (The Eye (1984), Holidays in Europe (1986)). Το καλοκαίρι του 1986, μερικά μέλη των KUKL σχημάτισαν τους Puk1, που αργότερα μετονομάστηκαν σε Sugarcubes.
The Sugarcubes
Το πρώτο σινγκλ των Sugarcubes, Ammaeli, έγινε επιτυχία στη Μεγάλη Βρετανία και έτσι υπέγραψαν συμβόλαιο με την One Little Indian (Μεγάλη Βρετανία) και την Elektra Records (ΗΠΑ). Ηχογράφησαν τον πρώτο δίσκο τους Life’s Too Good το 1988, κάνοντας τους το πιο επιτυχημένο ισλανδικό συγκρότημα. Παράλληλα η Μπιορκ συμμετείχε σε διάφορους σχεδιασμούς που αφορούσαν την τζαζ και τη χάουζ μουσική.
1992-1996 Debut και Post
left|125px|thumb|Το εξώφυλλο του άλμπουμ Post
Το 1992, οι εντάσεις μεταξύ της Μπιορκ και του Einar Örn Benediktsson οδήγησαν στη διάλυση της μπάντας. Η Μπιορκ μετακόμισε στο Λονδίνο, όπου και ξεκίνησε σόλο καριέρα, προσεγγίζοντας αρχικά τον Νιλ Χούπερ, παραγωγό των Massive Attack. Η πρώτη της επιτυχία "Human Behaviour" συμπεριλήφθηκε στο πρώτο σόλο άλμπουμ της, Debut (1993), το οποίο δέχτηκε θετικές κριτικές και ψηφίστηκε ως Άλμπουμ της Χρονιάς από την NME και έγινε πλατινένιο στις ΗΠΑ.
Εκείνη την περίοδο συνεργάστηκε και με άλλους καλλιτέχνες όπως με τον Ντέιβιντ Άρνολντ στο "Play Dead", το θέμα της ταινίας The Young Americans (1993), και ένα χρόνο αργότερα έγραψε το "Bedtime Story" για το άλμπουμ της Μαντόνα, Bedtime Stories (1994).
1997-2003 Homogenic, Selmasongs και Vespertine
Τον Ιανουάριο του 1997 κυκλοφόρησε το Telegram, ένα άλμπουμ με ρεμίξ τραγουδιών του Post και ένα νέο τραγούδι με τίτλο My Spine.
125px|thumb|Το εξώφυλλο του άλμπουμ [[Homogenic]]
Αργότερα την ίδια χρονιά κυκλοφόρησε το άλμπουμ Homogenic σε συνεργασία με τους παραγωγούς Μαρκ Μπελ και Howie B. Το Homogenic θεωρείται η πιο πειραματική και εξωστρεφής δουλειά της Μπιορκ ως σήμερα. Περιελάμβανε ηλεκτρονικά μπιτς που «απεικόνιζαν» τα ισλανδικά τοπία, κυρίως στο τραγούδι "Jóga", το οποίο συνδύαζε αισθησιακά έγχορδα όργανα με ηλεκτρονικά ξεσπάσματα. Μέσα από το Homogenic δημιουργήθηκαν αξιομνημόνευτα βίντεο, ειδικά το επικό "Bachelorette" (σκηνοθεσίας Μάικλ Γκούντριχ) και το "All is Full of Love" (σκηνοθεσίας Κρις Κάνιγκχαμ).
Το 2000 η Μπιορκ έπαιξε το ρόλο της τυφλής Σέλμα στην ταινία Dancer in the Dark του Λαρς Φον Τρίερ και ηχογράφησε το σάουντρακ της ταινίας, με τίτλο Selmasongs. Για το τραγούδι "I've seen it all" ήταν υποψήφια για το Oscar καλύτερού τραγουδιού το 2001.
Το 2002 κυκλοφόρησε ένα box set, το Family Tree, που περιλάμβανε μια ανασκόπηση στην καριέρα της Μπιορκ με παλιότερες ακυκλοφόρητες εκδοχές των συνθέσεων της και μία συνεργασία με το κουαρτέτο Brodsky Quartet. Συγχρόνως κυκλοφόρησε και το Greatest Hits, μια συλλογή της οποίας τα τραγούδια επιλέχτηκαν από μία ψηφοφορία των φαν της Μπιορκ στην ιστοσελίδα της. Ένα χρόνο αργότερα έγινε διαθέσιμο το Live Box (2003), που περιλάμβανε τέσσερα CD με τις ζωντανές ερμηνείες των ως τότε άλμπουμ της,
2004-2010 Medúlla και Volta
left|125px|thumb|Το εξώφυλλο του άλμπουμ Medúlla Τον Αύγουστο του 2004 η Μπιορκ ερμήνευσε το τραγούδι "Oceania" στην τελετή έναρξης των Ολυμπιακών Αγώνων στην Αθήνα. Καθώς τραγουδούσε το φόρεμα της ξετυλιγόταν σε έκταση 900 τ.μ. καλύπτοντας όλους τους αθλητές. Το "Oceania" γράφτηκε ειδικά για το γεγονός και συμπεριλήφθηκε στο άλμπουμ Medúlla (2004) το οποίο περιείχε κυρίως φωνητικά και η πλειοψηφία των ήχων ήταν ηλεκτρονικά επεξεργασμένες φωνές. Το Medúlla είχε μία ακατέργαστη, λαρυγγική και πρωτόγονη αίσθηση.
Μετά το καταστροφικό τσουνάμι στη Νοτιοανατολική Ασία, στα τέλη του 2004, η Μπιορκ ξεκίνησε να δουλεύει πάνω σε ένα νέο σχεδιασμό, Army of Mixes. Ο σχεδιασμός επιστράτευσε φαν και μουσικούς απ’όλο τον κόσμο να διασκευάσουν ή να κάνουν ρεμίξ στο κομμάτι Army of me. Το Army of Mixes συγκέντρωσε £250.000 για το έργο της UNICEF στην περιοχή της πληγείσας περιοχής.
Το 2005 κυκλοφόρησε το άλμπουμ Drawing Restraint 9. Ήταν το ηχητικό μέρος της ομότιτλης ταινίας του συντρόφου της, Matthew Barney, και ήταν επηρεασμένο από τη γιαπωνέζικη παραδοσιακή μουσική. Στην ταινία, δύο εραστές σ’ένα φαλαινοθηρικό, κόβουν και τρώνε τα πόδια τους, πριν κάνουν έρωτα, μετατραπούν σε φάλαινες και κολυμπήσουν μακριά στη θάλασσα.
Οι Sugarcubes ενώθηκαν ξανά για μία συναυλία στο Ρέικιαβικ στις 17 Νοεμβρίου, 2006. Τα έσοδα θα δοθούν στη δισκογραφική εταιρία Smekkleysa SM.
Το Μάιο του 2007 κυκλοφόρησε το Volta σε συνεργασία με τους Timbaland, Antony Hegarty και Sjon. Για την προώθηση του άλμπουμ μέχρι τώρα έχουν κυκλοφορήσει τα σινγκλς Earth Intruders, Innocence, Declare Independence, Wanderlust και The Dull Flame of Desire. Μάλιστα, το Earth Intruders έγινε το δεύτερο τραγούδι της που κατόρθωσε να μπει στο Billboard Hot100. Είναι ένα από τα άλμπουμ της με τη μεγαλύτερη αποδοχή στην Αμερική, και το μόνο που μπήκε στη δεκάδα του Billboard 200, στην ένατη θέση.
Το άλμπουμ επανακυκλοφόρησε τον Ιούνιο του 2009 σε εκτεταμένες εκδοχές, υπό το όνομα Voltaïc. Πέντε διαφορετικές εκδοχές κυκλοφόρησαν, οι οποίες περιείχαν υλικό, όπως ένα CD με τις ζωντανές εκδοχές των κομματιών, DVD με το Volta Tour στο Παρίσι και το Ρέικιαβικ, ένα δεύτερο DVD με τα μουσικά βίντεο του άλμπουμ και ένα επιπλέον CD με remixes των σίνγκλ του.
Το Μάιο του 2010 η Μπιορκ τιμήθηκε από την Σουηδική Βασιλική Ακαδημία με το βραβείο "Πόλαρ". Ένα μήνα μετά ανακοινώνει τη συνεργασία της με τους Dirty Projectors πάνω στο EP Mount Wittenberg Orca, το οποίο κυκλοφορεί στις 30 Ιουνίου του ίδιου έτους. Το Σεπτέμβριο κυκλοφορεί το νέο της κομμάτι "The Comet Song" μέρος του soundtrack της ταινίας "Moomins and the Comet Chase". Τον ίδιο μήνα η Μπιορκ ερμηνεύει το κομμάτι "Gloomy Sunday" σε εκδήλωση για τη μνήμη του Alexander McQueen.
2011-2014 Biophilia
thumb|183x183px|Η "Βαρυτική Άρπα", ένα απ' τα πειραματικά όργανα που κατασκευάστηκαν για το [[Biophilia|Biophilia.]] Η Μπιορκ μαζί με τον σκηνοθέτη Michel Gondry ανακοινώνουν τη συνεργασία τους πάνω σε ένα "τρισδιάστατο επιστημονικό project". Τον Μάρτιο του 2011 ανακοινώνει τον τίτλο αυτού, Biophilia. Το project αυτό βασίζεται στη σύγχρονη τεχνολογία σε συνδυασμό με την επιστήμη και τη φύση. Τον Ιούνιο κυκλοφορεί το πρώτο της single με όνομα "Crystalline". Για το κομμάτι αυτό, καθώς και για άλλα του εν λόγω άλμπουμ, κατασκευάστηκαν εκ νέου όργανα κάτω από καθοδήγηση της ίδιας της ερμηνεύτριας. Το άλμπουμ κυκλοφόρησε τον Οκτώβριο του 2011. Ταυτόχρονα κυκλοφόρησαν 10 διαδραστικές εφαρμογές (για iPhone και iPad) μία για κάθε κομμάτι του Biophilia.
Παράλληλα με το πολυεπίπεδο μουσικό και εικαστικό αυτό πρότζεκτ αναπτύχθηκε το πρόγραμμα εκπαίδευσης Biophilia, που αποτελεί μια σειρά εργαστηρίων για μαθητές με στόχο την μελέτη και διερεύνεση της σχέσης μουσικής και επιστήμης. Το μάθημα απευθύνεται σε μαθητές ηλικίας 10-12 ετών, με πυλώνα διδασκαλίας την διαδραστική σουίτα εφαρμογών του ομώνυμου άλμπουμ. Το δημοτικό συμβούλιο του Ρέικιαβικ αποφάσισε να ασκήσει το πρόγραμμα σε όλα τα σχολεία της πόλης για τα επόμενα τρία χρόνια. Τον Ιούλιο του 2013, η Μπιορκ πρωταγωνιστεί σε ντοκιμαντέρ μαζί με τον Sir David Attenborough με τον τίτλο "Όταν η Björk συνάντησε τον Attenborough". Μέσα σε αυτό Björk και Attenborough σε συνεργασία με επιστήμονες, συζητούν την σχέση του ανθρώπου με τη μουσική με επίκεντρο το Biophilia.
Τον Ιούνιο του 2014, η Μπιορκ εμφανίζεται στο άλμπουμ "Niggas on The Moon" του μουσικού σχήματος Death Grips συμμετέχοντας σε 8 κομμάτια. Τον ίδιο μήνα γίνεται γνωστό πως το Μουσείο Μοντέρνας Τέχνης της Νέας Υόρκης θα τιμήσει την καλλιτέχνιδα με μία έκθεση γύρω από την μακροχρόνια καριέρα της και με επίκεντρο το διαδραστικό σχήμα του Biophilia, κατά το εαρινό εξάμηνο του 2015.
2015 - 2019 Vulnicura και Utopia
Η Μπιορκ συνεργάστηκε με τους παραγωγούς Arca και Haxan Cloak για τη δημιουργία του ένατου προσωπικού της άλμπουμ, με τίτλο Vulnicura. Στις 18 Ιανουαρίου του 2015, λίγες μόλις μέρες μετά την δημόσια ανακοίνωση του άλμπουμ και δύο μήνες πριν από την προγραμματισμένη κυκλοφορία του, το άλμπουμ υφίσταται διαρροή στο διαδίκτυο. Το γεγονός αυτό προκάλεσε την εσπευσμένη κυκλοφορία του στις 20 Ιανουαρίου του 2015, σε ψηφιακή μορφή μέσω του iTunes Store.
Το Vulnicura είναι μια απεικόνιση του τέλους της σχέσης της με τον επί 13 χρόνια σύντροφο της Matthew Barney, με στίχους που είναι συναισθηματικά φορτισμένοι και βιωματικοί. Η ίδια στην επίσημη σελίδα της στο Facebook, το χαρακτήρησε ως έργο "πόνου ψυχής". Αυτό δηλώνει και η προέλευση του τίτλου Vulnicura, αποτελούμενη απο τις λατινικές λέξεις 'Vulnus' και 'Cura', που στα ελληνικά σημαίνουν 'Πληγή' και 'Φροντίδα'. μικρογραφία|133x133εσ|Το εξώφυλλο του ένατου στούντιο άλμπουμ της [[Utopia (άλμπουμ)|Utopia.]] Στις 7 Δεκεμβρίου 2015 το άλμπουμ κέρδισε μια υποψηφιότητα στα βραβεία Γκραμμι για Καλύτερο Εναλλακτικό Άλμπουμ. Στις 15 Ιουλίου 2016 κυκλοφόρησε και σε live εκδοχή ο δίσκος, με τίτλο "Vulnicura Live" και διαφορετικό εξώφυλλο. Μια πολυτελής έκδοσή του κυκλοφόρησε στις 23 Σεπτεμβρίου.
Στις 2 Αυγούστου 2017 η Μπιορκ ανακοίνωσε το άτιτλο νέο της άλμπουμ με ένα χειρόγραφο σημείωμα στα κοινωνικά της δίκτυα, δηλώνοντας ότι το άλμπουμ θα κυκλοφορήσει πολύ σύντομα. Το πρώτο σίνγκλ από το επερχόμενο άλμπουμ, το "The Gate" κυκλοφόρησε τα μεσάνυχτα στις 15 Σεπτεμβρίου, τρεις μέρες νωρίτερα από την αρχική ημερομηνία. Μια εβδομάδα μετά κυκλοφόρησε και σε φυσική έκδοση, σε 12" βινύλιο μιας όψης. Την ίδια μέρα, ανακοίνωσε επίσημα σε συνέντευξη πως ο δίσκος θα ονομάζεται Utopia. Στις 25 Νοεμβρίου κυκλοφόρησε το "Blissing Me" ως δεύτερο σίνγκλ σε μορφή digital download, συνοδευόμενο από ένα μουσικό βίντεο, σκηνοθετημένο από τον Tim Walker και την Emma Dalzell που κυκλοφόρησε την ίδια μέρα.
Το άλμπουμ κυκλοφόρησε στις 14 Νοεμβρίου 2017, με όσους το αγόραζαν να λαμβάνουν επίσης κρυπτονομίσματα σε μορφή 100 audiocoins. Το Μάρτιο του 2018 κυκλοφόρησε το "Arisen my Senses" ως το τρίτο σινγκλ και το καλοκαίρι του ίδιου έτους ξεκίνησε το Utopia Tour, μια σύντομη περιοδεία για την προώθηση του δίσκου σε Ευρωπαϊκά φεστιβάλ. Στις 12 Νοεμβρίου 2018, η Μπιορκ ανακοίνωσε μια νέα σειρά από shows, το Cornucopia, για το οποίο θα ετοίμαζε την πιο περίτεχνη σκηνή ως τότε και σε αυτό θα συνδυάζονταν ήχος και ψηφιακά μέσα. Θα παρουσιάζονταν σε 8 εμφανίσεις στο The Shed της Νέας Υόρκης, από τις 6 Μαΐου έως την 1η Ιουνίου 2019. Δύο εβδομάδες αργότερα, τα Black Rock Studios στη Σαντορίνη επιβεβαίωσαν ότι η Μπιορκ ηχογραφούσε στα στούντιό τους. Στις 7 Δεκεμβρίου, το Utopia ανακοινώθηκε υποψήφιο στην κατηγορία Best Alternative Music Album στα 61α Βραβεία Γκράμμι. Το Cornucopia δέχτηκε διθυραμβικές κριτικές και μεταφέρθηκε στο Μεξικό για 5 shows στο δεύτερο μισό του Αυγούστου. Στις 5 Αυγούστου ανακοινώθηκε πως το Cornucopia θα ταξίδευε στην Ευρώπη ως περιοδεία το Νοέμβριο και Δεκέμβριο του 2019.
2020 - Σήμερα: Björk Orkestral, The Northman και Fossora
Το Φεβρουάριο του 2020, μετά τη λήξη του Cornucopia ανακοινώθηκε μια νέα περιοδεία, με τίτλο Björk Orkestral, στο οποίο θα παρουσιάζονταν τραγούδια από όλη την καριέρα της με ενορχηστρώσεις από έγχορδα και ορχήστρα. Αν και θα λάμβανε χώρα το καλοκαίρι του ίδιου έτους σε πέντε Ευρωπαϊκές χώρες, λόγω της πανδημίας COVID-19 αναβλήθηκε επανειλημμένα, με αποτέλεσμα να παρουσιαστούν τέσσερα σόου στο Harpa του Ρέικιαβικ το Φθινόπωρο του 2021 και να περιοδεύσει το καλοκαίρι και το φθινόπωρο του 2022 στους υπόλοιπους Ευρωπαϊκούς προορισμούς. Οι τέσσερις βραδιές στην Ισλανδία μεταδόθηκαν επίσης ζωντανά διαδικτυακά και καθεμιά είχε διαφορετικό χαρακτήρα, τραγούδια, μουσικούς και όργανα. Οι συναυλίες δέχτηκαν διθυραμβικές κριτικές, τόσο για την πληθώρα τραγουδιών που παρουσιάστηκαν, όσο και για τα φωνητικά της μουσικού, τα avant garde κοστούμια και τις πολύπλοκες ενορχηστρώσεις ηλεκτρονικών κομματιών σε έγχορδα.
Τον Αύγουστο του 2020 ανακοινώθηκε πως θα συμμετέχει στην ταινία "Ο Άνθρωπος απ' το Βορρά" (The Northman), στο ρόλο μιας Σλάβας μάγισσας. Η ταινία έκανε πρεμιέρα τον Απρίλιο του 2022 και αποτελεί την πρώτη της συμμετοχή έπειτα από 17 χρόνια απουσίας από τον κινηματογράφο.
Στις αρχές του 2022, η Μπιορκ μοιράστηκε σε συνέντευξη πως ο πολυαναμενόμενος δέκατος δίσκος της είναι σχεδόν έτοιμος και προορίζεται για κυκλοφορία το καλοκαίρι του ίδιου έτους. Στις 19 Αυγούστου, ανακοίνωσε πως ο τίτλος του είναι Fossora, είναι εμπνευσμένος από την απώλεια της μητέρας της και τον εγκλεισμό και θα έχει ήχο «βιολογικής techno»: ένα σεστέτο Κλαρινέτο, δυνατό μπάσο και σκληρά Techno beats στο τέλος των κομματιών. Αναμένεται να κυκλοφορήσει στις 30 Σεπτεμβρίου.
Κινηματογράφος
Το 1987 η Μπιορκ εμφανίστηκε στην ταινία Juniper Tree, ένα παραμύθι δύο μαγισσών βασισμένο στο ομότιτλο παραμύθι των αδελφών Γκριμ. Επίσης συμμετείχε στην ταινία Prêt-à-Porter(1994).
Το 1999 της ζητήθηκε να γράψει τη μουσική για την ταινία Dancer in the Dark, ένα δραματικό μιούζικαλ για μία μετανάστρια ονόματι Σέλμα που μαζεύει χρήματα για την εγχείρηση ματιών του γιου της. Ο σκηνοθέτης Λαρς Βον Τιέρ της ζήτησε να παίξει και το ρόλο της Σέλμα, που μετά από πολλούς ενδοιασμούς τελικά δέχτηκε. Για την ερμηνεία της κέρδισε το Βραβείο Γυναικείας Ερμηνείας στο 53ο Φεστιβάλ των Καννών. Το ηχητικό μέρος ονομάστηκε Selmasongs, το οποίο συμπεριλάμβανε και ένα ντουέτο με τον Τομ Γιορκ (I’ve Seen it All) και ήταν υποψήφιο για το Όσκαρ Καλύτερου Πρωτότυπου Τραγουδιού.
Προσωπική ζωή
Η Μπιορκ έχει ένα γιο, τον Sindri Eldon Þórsson (8 Ιουνίου, 1986) ο οποίος είναι δημοσιογράφος και παίζει μπάσο σε διάφορα συγκροτήματα. Επίσης έχει και μία κόρη, την Ισιδώρα, γεννημένη στις 3 Οκτωβρίου, 2002, με τον πρώην σύντροφο της Matthew Barney. Μετά το τέλος της δεκαπενταετούς σχέσης με τον τελευταίο, συντετριμμένη έγραψε τον δίσκο Vulnicura, τα τραγούδια του οποίου αποτελούν το χρονικό του χωρισμού.
Το 1996 μετά από μία πολύωρη πτήση στην Ταϊλάνδη, η φανερά εξουθενωμένη Μπιορκ και ο δεκάχρονος τότε γιος της ήρθαν αντιμέτωποι με μια πλειάδα δημοσιογράφων και παπαράτσι στο αεροδρόμιο Don Muang. Όταν μία ρεπόρτερ την χαιρέτησε λέγοντας Καλωσορίσατε στην Μπανγκόκ, η Μπιορκ της επιτέθηκε χτυπώντας την με μανία. Αργότερα τηλεφώνησε στη δημοσιογράφο ζητώντας της συγνώμη για το συμβάν και έτσι δεν έγινε καμία μήνυση.
Την ίδια χρονιά, ένας θαυμαστής της από τη Φλόριντα, ονόματι Ρικάρδο Λόπες, κινηματογράφησε τον εαυτό του να φτιάχνει μια βόμβα που προοριζόταν για αυτήν. Η σχεδόν είκοσι ωρών κασέτα περιέγραφε την μανία του Λόπες για την Μπιορκ, την κατασκευή του εκρηκτικού μηχανισμού, τις σκέψεις του για τον έρωτα και γενικές ασυναρτησίες. Στη συνέχεια, στο βίντεο ο Λόπες φαίνεται να ταχυδρομεί το πακέτο με το μηχανισμό και μετά να αυτοκτονεί. Η κασέτα βρέθηκε από την αστυνομία και το πακέτο δεν κατάφερε ποτέ να φτάσει στην Μπιορκ.
Δισκογραφία
Κύριο άρθρο: Δισκογραφία της Μπιορκ
Στούντιο Άλμπουμ Σάουντρακ Άλμπουμ Συνεργασίες
Παραπομπές
Κατηγορία:Ποπ μουσικοί Κατηγορία:Ισλανδοί τραγουδιστές Κατηγορία:Μουσικοί της εναλλακτικής ροκ Κατηγορία:Βραβευμένοι με Brit Κατηγορία:Μπιορκ Κατηγορία:Ισλανδοί ηθοποιοί Κατηγορία:Νικητές Webby Award Κατηγορία:Συνθέτες μουσικής ταινιών
Γλάρος (αποσαφήνιση)
Η λέξη γλάρος μπορεί να αναφέρεται:
The Mountain House
Το Mountain House είναι ένα εστιατόριο που βρίσκεται στο Κινγκς Μάουντεν, Γούντσαιντ, Καλιφόρνια. Αρχικά ιδρύθηκε πριν από έναν αιώνα φιλοξενώντας πληθώρα κοινοτικών ρόλων, έχει αναδειχθεί σε βίντεο κλιπ από γνωστούς καλλιτέχνες της Αμερικής, κυρίως λόγω της θέσης του ανάμεσα σε δάσος από ερυθρόδεντρα.
Γενικές πληροφορίες
Το εστιατόριο στεγάζεται σε μια καμπίνα και βρίσκεται στη λεωφόρο Σκάιλαιν Μπούλεβαρντ (Skyline Boulevard), μέσα στα δάση ερυθρόδεντρων του Γούντσαιντ. Σύμφωνα με τον σεφ Γουίλιαμ Ρόμπερτς, από τις αρχές του 1900, έχει διαδραματίσει διαφορετικούς ρόλους μέσα στην κοινότητα, έχοντας αρχικά χρησιμεύσει ως τόπος συγκέντρωσης για τυχοδιώκτες, υλοτόμους και ντόπιους. Αρχικά, λειτούργησε ως αντλιοστάσιο νερού για άποικους και αργότερα μετατράπηκε σε σαλούν. Η Ντιάν ντε Γκούζμαν του Eater, μεταξύ άλλων δημοσιεύσεων που αναφέρθηκαν για την επαναλειτουργία του εστιατορίου το 2023 από σεφ με αστέρι Michelin.
Κουζίνα και μενού
Ενώ το προσωπικό του προηγούμενου ιδιοκτήτη ειδικευόταν στα τοπικά θαλασσινά και άγρια ζώα, η τρέχουσα διοίκηση υπό τους Έλπεριν και Ρόμπερτς ξεκινά εκ νέου με μια διαφορετική ιδέα. Μιλώντας στο The San Francisco Standard, ο Έλπεριν ανέφερε ότι μετά την επαναλειτουργία του The Mountain House, θα επικεντρωθεί στην «παραθαλάσσια κουζίνα της υπαίθρου». Βασίζεται κυρίως στα άγρια ζώα, το ελάφι, τα ορτύκια και την αειφόρο πέστροφα.
Μουσική και φιλμογραφία
Το εστιατόριο χρησίμευσε ως τοποθεσία γυρισμάτων για πολλά βίντεο κλιπ, με πιο αξιοσημείωτο το "Harvest Moon" του Νηλ Γιανγκ από το ομώνυμο άλμπουμ του που κυκλοφόρησε το 1992. Το βίντεο κλιπ, το οποίο παρουσιάζει και προβάλλει το εστιατόριο καθ' όλη τη διάρκειά του, καθώς και τη σταθερή μέχρι σήμερα επωνυμία του εστιατορίου στη δεκαετία του '90, είναι το βίντεο με τις περισσότερες προβολές στο YouTube του καναλιού του Νηλ Γιανγκ με περισσότερες από 90 εκατομμύρια προβολές.
Σύμφωνα με την New York Times, ο τραγουδιστής επισκεπτόταν συχνά το εστιατόριο μιας και ήταν κοντά στο ράντσο του. Ο Νηλ Γιανγκ στην πιο πρόσφατη φωτογράφιση του στην περιοχή εντοπίστηκε κοντά στο εστιατόριο δουλεύοντας σε ένα νέο άλμπουμ με τον παραγωγό Ντάνιελ Λανόις το 2010, όπως δημοσιεύτηκε από την Los Angeles Times.
Επαναλειτουργία
Ο προηγούμενος ιδιοκτήτης έκλεισε το εστιατόριο τον Απρίλιο του 2022 όταν συνταξιοδοτήθηκε. Το εστιατόριο άνοιξε ξανά στις 23 Φεβρουαρίου 2023, από τον βραβευμένο με αστέρι Μισελέν Σεφ Ντμίτρι Έλπεριν και Σεφ Γουίλιαμ Ρόμπερτς.
Παραπομπές
Κατηγορία:Εστιατόριο
Τουρίστες του Σικόρσκι
μικρογραφία| Δεύτερη Πολωνική Δημοκρατία και τα σύνορά της. Τα σύνορα που χρησιμοποιούσαν οι «τουρίστες του Σικόρσκι» περιελάμβαναν τη λιθουανικά στα βορειοανατολικά και τα ρουμανικά στα νοτιοανατολικά. δεξιά|μικρογραφία|300x300εσ| Ζωγραφική σε [[Hawker Hurricane της 303ης Πολωνικής Μοίρας κατά τη Μάχη της Βρετανίας, που δείχνει 126 γερμανικά αεροπλάνα που καταρρίφθηκαν από τους πιλότους του αεροπλάνου, μερικοί από αυτούς τουρίστες του Σικόρσκι.]] Οι τουρίστες του Σικόρσκι (πολωνικά: turyści Sikorskiego) αναφέρονται στους χιλιάδες Πολωνούς που διέφυγαν την κατεχόμενη Πολωνία, μετά την ήττα της χώρας τον Σεπτέμβριο του 1939, και βρήκαν το δρόμο τους προς τη Γαλλία και το Ηνωμένο Βασίλειο, για να καταταγούν στον αναμορφωμένο Πολωνικό Στρατό υπό τους Δυτικούς Συμμάχους.
Αριθμοί και διαδρομές
Υπολογίζεται ότι περίπου 200.000 Πολωνοί άνδρες διέφυγαν από τη χώρα πριν καταληφθεί από τη ναζιστική Γερμανία στα τέλη Σεπτεμβρίου 1939, μετά την ήττα της Πολωνίας. Υπήρχαν δύο μεγάλοι δρόμοι διαφυγής, καθένας από τους οποίους αφορούσε ένα από τα δύο ουδέτερα κράτη που γειτνιάζουν με τη Δεύτερη Πολωνική Δημοκρατία, τη Λιθουανία και τη Ρουμανία. Η πρώτη ήταν βορειοανατολικά προς τη Λιθουανία, στη συνέχεια δυτικά πάνω από τη Βαλτική Θάλασσα. Η δεύτερη διαδρομή ήταν νοτιοανατολικά, διασχίζοντας τα πολωνικά σύνορα προς τη Ρουμανία. Αυτή η νότια διαδρομή διέσχιζε συνήθως τη Μεσόγειο, αναχωρώντας από διάφορα λιμάνια των Βαλκανίων, αλλά μερικοί ταξίδευαν μέσω χωρών της Μέσης Ανατολής, όπως η Συρία ή ο Λίβανος, και άλλοι ακολουθούσαν μια χερσαία διαδρομή μέσω της Ιταλίας. Ένας μικρός αριθμός Πολωνών εγκαταστάθηκε στη Λετονία, όπου μερικοί από αυτούς μεταφέρθηκαν αργότερα στη Λιθουανία ή τη Σουηδία.
Ενώ πολλοί είχαν αρχικά φυλακιστεί στις ουδέτερες χώρες, διαπίστωσαν ότι δεν ήταν δύσκολο να ξεφύγουν από τον εγκλεισμό.
Μετά την κατάληψη της Πολωνίας, μια δημοφιλής οδός διαφυγής οδήγησε τους εθελοντές πιο νότια στα Όρη Τάτρα στη Σλοβακία, στη συνέχεια διασχίζοντας τη Ρουμανία ή την Ουγγαρία.
Τους επόμενους μήνες, αυτά τα άτομα θα έβρισκαν το δρόμο τους σε εδάφη που ελέγχονταν από τους Δυτικούς Συμμάχους, κυρίως τη Γαλλία, όπου θα κατατάσσονταν στον αναμορφωμένο Πολωνικό Στρατό.
Ο όρος χρησιμοποιήθηκε επίσης για τους στρατιώτες του 2ου Σώματος Πολωνικού Στρατού, που δημιουργήθηκε από Πολωνούς εθελοντές στη Ρωσία το 1941 και μεταφέρθηκαν στη διοίκηση των Δυτικών Συμμάχων λίγο αργότερα. Αυτή η μονάδα είδε δράση στη Μέση Ανατολή, την Αφρική και την Ευρώπη.
Παραπομπές
Κατηγορία:Στρατιωτική ιστορία της Πολωνίας το Β΄ Παγκόσμιο Πόλεμο
Ρεάλ Μαδρίτης Καστίγια
Η Ρεάλ Μαδρίτης Καστίγια είναι μια ισπανική, ποδοσφαιρική ομάδα. Είναι η αναπληρωματική ομάδα της Ρεάλ Μαδρίτης. Συμμετέχει στην Σεγούντα Ντιβιζιόν. Έδρα της ομάδας είναι το Εστάδιο Αλφρέδο ντι Στέφανο, χωρητικότητας 6.000 θεατών.
Εξωτερικοί σύνδεσμοι
Κατηγορία:Ρεάλ Μαδρίτης (ποδόσφαιρο) Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1930
Αιμόν ντε Ρανς
Ο Αιμόν ντε Ρανς ήταν άρχοντας του μισού της Βαρωνίας της Χαλανδρίτσας κατά την περίοδο της Φραγκοκρατίας από το 1311 έως περίπου το 1316. Μετά την νίκη του επί του Φερδινάνδου της Μαγιόρκα στην Μάχη της Μανωλάδας, ο Λουδοβίκος της Βουργουνδίας, νέος Πρίγκιπας της Αχαΐας, παραχώρησε το σύνολο της χηρεύουσας βαρωνίας σε δύο εκ των Βουργουνδών υποστηρικτών του, τον Αιμόν ντε Ρανς και τον αδερφό του, Οτόν. Ο Οτόν απεβίωσε λίγο καιρό αργότερα, ενώ ο Αιμόν πώλησε την κτήση αυτή στον Μαρτίνο Ζαχαρία, Ηγεμόνα της Χίου, και ο ίδιος επέστρεψε στον τόπο καταγωγής του.
Πηγές
Κατηγορία:Βαρώνοι του Πριγκιπάτου της Αχαΐας Κατηγορία:Μεσαιωνική Αχαΐα Κατηγορία:Βουργουνδοί
Στιβ Μόρισον
Ο Στίβεν Γουίλιαμ "Στιβ" Μόρισον (γεννημένος στις 29 Αυγούστου 1983) είναι ένας Ουαλός διεθνής ποδοσφαιριστής, ο οποίος αγωνίζεται στην αγγλική Μίλγουολ ΦΚ ως επιθετικός.
Στη διάρκεια της σεζόν 2006-07, ο Μόρισον σκόραρε 34 φορές σε 53 συμμετοχές του, συμπεριλαμβανομένου του νικητήριου τέρματος στη νίκη της ομάδας του με σκορ 3–2 επί της Κιντερμίνστερ Χάριερς, για τον τελικό του FA Trophy, τον Μάιο του 2007 – τον πρώτο τελικό επίσημης διοργάνωσης που έλαβε χώρα στο νεόδμητο Στάδιο Γουέμπλεϊ. Την επόμενη σεζόν, ο Μόρισον πέτυχε 22 τέρματα σε 45 εμφανίσεις, προτού σκοράρει 30 φορές στη διάρκεια της σεζόν 2008–09. Σκόραρε και πάλι στη νίκη της Στίβενεϊτζ με 2–0 επί της Γιόρκ Σίτι για τον τελικό του FA Trophy, τον Μάιο του 2009, στον τελευταίο του αγώνα με την ομάδα. Στη συνέχεια μεταγράφηκε στην Μίλγουολ ΦΚ, έναντι ποσού ύψους £130,000, ενόψει της σεζόν 2009–10, όπου βοήθησε την ομάδα να πάρει την άνοδο για την Τσάμπιονσιπ, πετυχαίνοντας 23 τέρματα σε 52 εμφανίσεις. Τελείωσε την επόμενη σεζόν ως πρώτος σκόρερ της ομάδας, προτού υτπογράψει στην ομάδα της Πρέμιερ Λιγκ, Νόριτς Σίτι, τον Ιούνιο του 2011. Ο Μόρισον σημείωσε συνολικά οκτώ συμμετοχές με την ομάδα Γ' της Αγγλίας, πετυχαίνοντας τρία τέρματα. Τον Αύγουστο του 2010, ο Μόρισον πραγματοποίησε το διεθνές ντεμπούτο του με την Ουαλία.
Παραπομπές
Κατηγορία:Ουαλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ουαλίας Κατηγορία:Ποδοσφαιριστές Νόριτς Σίτι Κατηγορία:Ποδοσφαιριστές Μίλγουολ ΦΚ Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Νορθάμπτον Τάουν Κατηγορία:Ποδοσφαιριστές Στίβενεϊτζ ΦΚ Κατηγορία:Ποδοσφαιριστές Εθνικής Αγγλίας Γ Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο) Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Άγγλοι ποδοσφαιριστές
Ρόμπερτ Τέιτ Μακένζι
thumb| Το έργο του Μακένζι The Ideal Scout (Ο ιδανικός πρόσκοπος, 1937) στη Φιλαδέλφεια. Ο  Ρόμπερτ Τέιτ Μακένζι (Robert Tait McKenzie, 1867 – 28 Απριλίου 1938) ήταν Αμερικανός αθλητής, γλύπτης, στρατιώτης και γυμναστής, καναδικής καταγωγής. Κατέκτησε χάλκινο μετάλλιο στους Ολυμπιακούς Αγώνες του Λος Άντζελες το 1932 στο διαγωνισμό καλών τεχνών.
Βιογραφία
Γεννήθηκε στο Ράμσεϊ Τάουνσιο του Λανάρκ Κάουντι, στο Οντάριο. Μεγάλωσε στη Φιλαδέλφεια, όπου εργάστηκε με τον ιδρυτή του προσκοπισμού, Ρόμπερτ Μπάντεν-Πάουελ, οργανώνοντας τους πρώτους προσκόπους της πόλης, το 1908.
Αποφοίτησε από την ιατρική σχολή του πανεπιστημίου Μακ Τζιλ και ασχολήθηκε με τη γυμναστική. Αργότερα έγινε διευθυντής φυσικής αγωγής επί ιατρικών θεμάτων στο Πανεπιστήμιο της Πενσυλβάνια. Ήταν μαθητικός φίλος με τον εφευρέτη της καλαθοσφαίρισης, Τζέιμς Νέισμιθ.
Κατά τον Πρώτο Παγκόσμιο Πόλεμο έγινε αξιωματικός και ταγματάρχης του Ιατρικού Σώματος του Βασιλικού Στρατού.
Φιλοτέχνησε πολλά γλυπτά, μεταξύ των οποίων ηρώα και προτομές. Στην γλυπτική έλαβε μέρος και στους Θερινούς Ολυμπιακούς Αγώνες, τα έτη 1912, 1928, 1932, 1936 και 1948.
Δείγματα έργων
Από τα πιο γνωστά του έργα είναι Ο "Ιδανικός Πρόσκοπος", ή αλλιώς "Το αγόρι-πρόσκοπος".
Εξωτερικοί σύνδεσμοι
Κατηγορία:Αμερικανοί γλύπτες Κατηγορία:Καναδοί γλύπτες Κατηγορία:Αμερικανοί γυμναστές Κατηγορία:Καναδοί γυμναστές Κατηγορία:Αμερικανοί Ολυμπιονίκες Κατηγορία:Προσκοπισμός και Οδηγισμός στις Ηνωμένες Πολιτείες
Οργανισμός Ηνωμένων Εθνών
Ο Οργανισμός Ηνωμένων Εθνών (Ο.Η.Ε.), γνωστός στην καθομιλουμένη ως Ηνωμένα Έθνη, είναι διεθνής οργανισμός παγκόσμιας εμβέλειας μεταξύ των κρατών του κόσμου του οποίου ο σκοπός είναι η διατήρηση της διεθνούς ειρήνης και ασφάλειας, η ανάπτυξη φιλικών σχέσεων μεταξύ των εθνών, η επίτευξη διεθνούς συνεργασίας για την επίλυση διεθνών προβλημάτων, και το κέντρο εναρμόνισης των ενεργειών των εθνών για την επίτευξη κοινών σκοπών. Είναι ο μεγαλύτερος διεθνής οργανισμός στον κόσμο. Η έδρα του ΟΗΕ βρίσκεται στην πόλη της Νέας Υόρκης και έχει άλλα κεντρικά γραφεία στη Γενεύη, στο Ναϊρόμπι, στη Βιέννη και στη Χάγη (έδρα του Διεθνούς Δικαστηρίου).
Ο ΟΗΕ ιδρύθηκε μετά τον Β' Παγκόσμιο Πόλεμο με στόχο την αποτροπή μελλοντικών πολέμων, διαδεχόμενος τη μάλλον αναποτελεσματική Κοινωνία των Εθνών. Στις 25 Απριλίου 1945, 50 κυβερνήσεις συναντήθηκαν στο Σαν Φρανσίσκο στο πλαίσιο μιας διάσκεψης και ξεκίνησαν τη σύνταξη του Χάρτη των Ηνωμένων Εθνών, ο οποίος εγκρίθηκε στις 25 Ιουνίου 1945 και τέθηκε σε ισχύ στις 24 Οκτωβρίου 1945, όταν άρχισαν να λειτουργούν τα Ηνωμένα Έθνη. Κατά την ίδρυσή του, ο ΟΗΕ είχε 51 κράτη μέλη. Μετά την προσχώρηση του νεότερου κράτους, του Νοτίου Σουδάν το 2011, ο Ο.Η.Ε. αριθμεί 193 κράτη μέλη, δηλαδή σχεδόν όλα τα διεθνώς αναγνωρισμένα ανεξάρτητα έθνη εκτός της Δυτικής Σαχάρας, του Κοσόβου, της Ταϊβάν, του Βατικανού, και της Παλαιστίνης.
Ο ΟΗΕ έχει έξι κύρια όργανα: τη Γενική Συνέλευση, το Συμβούλιο Ασφαλείας, το Οικονομικό και Κοινωνικό Συμβούλιο, το Συμβούλιο Κηδεμονίας, το Διεθνές Δικαστήριο, και τη Γραμματεία του ΟΗΕ. Το Σύστημα των Ηνωμένων Εθνών περιλαμβάνει μια πλειάδα εξειδικευμένων φορέων, ταμείων και προγραμμάτων, όπως ο Όμιλος Παγκόσμιας Τράπεζας, ο Παγκόσμιος Οργανισμός Υγείας, το Παγκόσμιο Πρόγραμμα Σίτισης, η UNESCO και η UNICEF. Επιπλέον, οι μη κυβερνητικές οργανώσεις μπορεί να λάβουν συμβουλευτικό καθεστώς υπό την επίβλεψη του Οικονομικού και Κοινωνικού Συμβουλίου και άλλων φορέων για να συμμετάσχουν στις εργασίες του ΟΗΕ.
Ο επικεφαλής διοικητικός υπάλληλος του ΟΗΕ είναι ο γενικός γραμματέας, ο οποίο εκλέγεται από τη Γενική Συνέλευση για 5 χρόνια με δυνατότητα ανανέωσης της θητείας, χωρίς περιορισμό στον αριθμό των θητειών. Ο οργανισμός χρηματοδοτείται από υποχρεωτικές πληρωμές και εθελοντικές συνεισφορές από τα κράτη μέλη του.
Το παρασκήνιο
Το 1914, μια πολιτική δολοφονία στο Σεράγεβο πυροδότησε μια αλυσίδα γεγονότων που οδήγησαν στο ξέσπασμα του Α' Παγκοσμίου Πολέμου. Καθώς όλο και περισσότεροι νέοι άντρες στέλνονταν στα χαρακώματα, φωνές με επιρροή στη Βρετανία και τις Ηνωμένες Πολιτείες άρχισαν να ζητούν το κατεστημένο ενός μόνιμου διεθνούς οργανισμού για τη διατήρηση της ειρήνης στον μεταπολεμικό κόσμο. Ο Πρόεδρος Γούντροου Γουίλσον έγινε ένθερμος υποστηρικτής αυτής της ιδέας και το 1918 συμπεριέλαβε ένα σκίτσο του διεθνούς σώματος στα Δεκατέσσερα σημεία του για τον τερματισμό του πολέμου. Τον Νοέμβριο του 1918, οι Κεντρικές Δυνάμεις συμφώνησαν σε μια ανακωχή για να σταματήσει η δολοφονία στον Α' Παγκόσμιο Πόλεμο. Δύο μήνες αργότερα, οι Σύμμαχοι συναντήθηκαν για να συνάψουν επίσημους όρους ειρήνης στη Διάσκεψη Ειρήνης του Παρισιού. Η Κοινωνία των Εθνών εγκρίθηκε και το καλοκαίρι του 1919 ο Wilson παρουσίασε τη Συνθήκη των Βερσαλλιών και το Σύμφωνο της Κοινωνίας των Εθνών στη Γερουσία των ΗΠΑ, η οποία αρνήθηκε να συναινέσει στην επικύρωση. Στις 10 Ιανουαρίου 1920, η Κοινωνία των Εθνών τέθηκε επίσημα σε ισχύ όταν το Σύμφωνο της Κοινωνίας των Εθνών, που επικυρώθηκε από 42 έθνη το 1919, τέθηκε σε ισχύ. Το Συμβούλιο του Συνδέσμου ενήργησε ως ένα είδος εκτελεστικού οργάνου που διευθύνει τις εργασίες της Συνέλευσης. Ξεκίνησε με τέσσερα μόνιμα μέλη – το Ηνωμένο Βασίλειο, τη Γαλλία, την Ιταλία και την Ιαπωνία. Αν και οι Ηνωμένες Πολιτείες δεν προσχώρησαν ποτέ στη Λίγκα, η χώρα υποστήριξε τις οικονομικές και κοινωνικές της αποστολές μέσω του έργου ιδιωτικών φιλανθρωπιών και στέλνοντας εκπροσώπους σε επιτροπές.
Μετά από κάποιες επιτυχίες και κάποιες αποτυχίες κατά τη διάρκεια της δεκαετίας του 1920, η Λίγκα αποδείχθηκε αναποτελεσματική τη δεκαετία του 1930. Απέτυχε να δράσει ενάντια στην ιαπωνική εισβολή στη Μαντζουρία όπως τον Φεβρουάριο του 1933. Σαράντα έθνη ψήφισαν υπέρ της αποχώρησης της Ιαπωνίας από τη Μαντζουρία, αλλά η Ιαπωνία την καταψήφισε και αποχώρησε από την Ένωση αντί να αποσυρθεί από τη Μαντζουρία. Απέτυχε επίσης στον Δεύτερο Ιταλο-Αιθιοπικό Πόλεμο, παρόλο που προσπάθησε να μιλήσει με τον Μπενίτο Μουσολίνι, αλλά χρησιμοποίησε το χρόνο για να στείλει στρατό στην Αφρική. Η Λέγκα είχε ένα σχέδιο για τον Μουσολίνι να πάρει απλώς ένα μέρος της Αιθιοπίας, αλλά αγνόησε τη Λίγκα και εισέβαλε στην Αιθιοπία. Η Λέγκα προσπάθησε να επιβάλει κυρώσεις στην Ιταλία, αλλά η Ιταλία είχε ήδη κατακτήσει την Αιθιοπία και η Λίγκα είχε αποτύχει. Αφού η Ιταλία κατέκτησε την Αιθιοπία, η Ιταλία και άλλα έθνη αποχώρησαν από το πρωτάθλημα. Όλοι όμως κατάλαβαν ότι είχε αποτύχει και άρχισαν να επανοπλίζονται όσο το δυνατόν γρηγορότερα.
Δομή
μικρογραφία|352x352εσ|Διάγραμμα που δείχνει τη δομή του συστήματος των Ηνωμένων Εθνών. Τα Ηνωμένα Έθνη αποτελούν μέρος του ευρύτερου συστήματος των Ηνωμένων Εθνών, το οποίο περιλαμβάνει ένα εκτεταμένο δίκτυο ιδρυμάτων και οντοτήτων. Κεντρικό στοιχείο του οργανισμού είναι τα πέντε κύρια όργανα που ιδρύθηκαν από τον Χάρτη των Ηνωμένων Εθνών: η Γενική Συνέλευση, το Συμβούλιο Ασφαλείας, το Οικονομικό και Κοινωνικό Συμβούλιο, το Διεθνές Δικαστήριο και η Γραμματεία του ΟΗΕ. Ένα έκτο κύριο όργανο, το Συμβούλιο Κηδεμονίας, ανέστειλε τις εργασίες την 1η Νοεμβρίου 1994, μετά την ανεξαρτησία του Παλάου, της τελευταίας εναπομείνασας επικράτειας εντολοδόχου του ΟΗΕ.
Κάτω από τα έξι κύρια όργανα του ΟΗΕ βρίσκεται μια πληθώρα από οντότητες και οργανισμούς, κάποιοι από τους οποίους είναι παλαιότεροι από τον ίδιο τον ΟΗΕ και λειτουργούν με σχεδόν πλήρη ανεξαρτησία από αυτόν. Αυτά περιλαμβάνουν εξειδικευμένους οργανισμούς, ιδρύματα έρευνας και κατάρτισης, προγράμματα και ταμεία και άλλες οντότητες του ΟΗΕ.
Όλοι οι οργανισμοί στο σύστημα των Ηνωμένων Εθνών υπακούουν στην Αρχή Noblemaire, με βάση την οποία οι υπάλληλοί του λαμβάνουν ίση αμοιβή για εργασία ίσης αξίας, ανεξάρτητα από την εθνικότητα τους ή τους μισθούς που αποκτούν στη χώρα τους. Στην πράξη, η Διεθνής Επιτροπή Δημόσιας Διοίκησης, η οποία διέπει τους όρους του προσωπικού του ΟΗΕ, αναφέρεται στην πιο ακριβοπληρωμένη εθνική δημόσια υπηρεσία. Οι μισθοί του προσωπικού υπόκεινται σε εσωτερικό φόρο που διοικείται από τους οργανισμούς του ΟΗΕ.
Γενική Συνέλευση
[[Αρχείο:UN General Assembly hall.jpg|αριστερά|μικρογραφία|300x300εσ|Αίθουσα Γενικής Συνέλευσης του ΟΗΕ.
]] Η Γενική Συνέλευση είναι το κύριο διασκεπτικό όργανο του ΟΗΕ. Αποτελείται από όλα τα κράτη μέλη του ΟΗΕ. Συνέρχεται σε τακτικές ετήσιες συνόδους, αλλά μπορούν επίσης να συγκληθούν έκτακτες Συνελεύσεις. Διευθύνεται από έναν πρόεδρο και 21 αντιπροέδρους.
Όταν η Συνέλευση συγκαλείται για σημαντικά ζητήματα, όπως αυτά για την ειρήνη και την ασφάλεια, την ένταξη νέων μελών και τα δημοσιονομικά θέματα, απαιτείται πλειοψηφία δύο τρίτων επί των παρόντων μελών. Όλα τα άλλα ζητήματα αποφασίζονται κατά πλειοψηφία. Κάθε χώρα μέλος έχει μία ψήφο. Εκτός από την έγκριση δημοσιονομικών θεμάτων, τα ψηφίσματα δεν είναι δεσμευτικά για τα μέλη. Η Συνέλευση μπορεί να κάνει συστάσεις για οποιοδήποτε θέμα εμπίπτει στο πεδίο εφαρμογής του ΟΗΕ, εκτός από θέματα ειρήνης και ασφάλειας που εξετάζονται από το Συμβούλιο Ασφαλείας.
Τα σχέδια αποφάσεων μπορούν να διαβιβαστούν στη Γενική Συνέλευση από έξι κύριες επιτροπές της, με την κάθε μία να είναι υπεύθυνη για εξειδικευμένα θέματα (π.χ. αφοπλισμός και διεθνής ασφάλεια), καθώς και από δύο επιτροπές - τη γενική επιτροπή που είναι μια εποπτική επιτροπή που αποτελείται από τον πρόεδρο, τον αντιπρόεδρο και τους επικεφαλής της Συνέλευσης, και την επιτροπή διαπιστευτηρίων, η οποία είναι αρμόδια για τον καθορισμό των διαπιστευτηρίων των εκπροσώπων του ΟΗΕ κάθε κράτους μέλους.
Συμβούλιο Ασφαλείας
μικρογραφία|300x300εσ|Αίθουσα του Συμβουλίου Ασφαλείας του ΟΗΕ. Το Συμβούλιο Ασφαλείας είναι επιφορτισμένο με τη διατήρηση της ειρήνης και της ασφάλειας μεταξύ των χωρών. Ενώ άλλα όργανα του ΟΗΕ μπορούν να κάνουν μόνο «συστάσεις» στα κράτη μέλη, το Συμβούλιο Ασφαλείας έχει την εξουσία να λαμβάνει αποφάσεις δεσμευτικές για τα κράτη μέλη, σύμφωνα με τους όρους του άρθρου 25 του Χάρτη των ΗΕ. Οι αποφάσεις του συμβουλίου είναι γνωστές ως ψηφίσματα του Συμβουλίου Ασφαλείας των Ηνωμένων Εθνών.
Το Συμβούλιο Ασφαλείας αποτελείται από 15 κράτη μέλη, με 5 μόνιμα μέλη — Κίνα, Γαλλία, Ρωσία, Ηνωμένο Βασίλειο και Ηνωμένες Πολιτείες — και 10 μη μόνιμα μέλη που εκλέγονται για δύο χρόνια από τη Γενική Συνέλευση. Τα πέντε μόνιμα μέλη έχουν δικαίωμα αρνησικυρίας (βέτο) επί των ψηφισμάτων του ΟΗΕ, που επιτρέπει σε ένα μόνιμο μέλος να εμποδίσει την έγκριση ενός ψηφίσματος, χωρίς ωστόσο να μπορεί να εμποδίσει τη συζήτηση. Οι 10 προσωρινές έδρες διατηρούνται για διετή θητεία, με πέντε κράτη μέλη να ψηφίζονται ετησίως από τη Γενική Συνέλευση. Η προεδρία του Συμβουλίου Ασφαλείας εναλλάσσεται αλφαβητικά κάθε μήνα.
Γραμματεία του ΟΗΕ
αριστερά|μικρογραφία|300x300εσ|Έδρα των Ηνωμένων Εθνών στη Νέα Υόρκη, άποψη από τη νήσο Ρούσβελτ. Η Γραμματεία του ΟΗΕ εκτελεί τα καθημερινά καθήκοντα που απαιτούνται για τη λειτουργία και τη διατήρηση του συστήματος των Ηνωμένων Εθνών. Αποτελείται από δεκάδες χιλιάδες δημόσιους υπαλλήλους παγκοσμίως και επικεφαλής του οποίου είναι ο γενικός γραμματέας, ο οποίος επικουρείται από τον αναπληρωτή γενικό γραμματέα. Τα καθήκοντα της Γραμματείας περιλαμβάνουν την παροχή πληροφοριών και διευκολύνσεων που χρειάζονται τα όργανα του ΟΗΕ για τις συνεδριάσεις τους.
Ο γενικός γραμματέας ενεργεί ως εκ των πραγμάτων εκπρόσωπος και ηγέτης του ΟΗΕ. Η θέση ορίζεται στον Καταστατικό Χάρτη των Ηνωμένων Εθνών ως «επικεφαλής διοικητικός υπάλληλος» του οργανισμού. Το άρθρο 99 του χάρτη ορίζει ότι ο γενικός γραμματέας μπορεί να φέρει υπόψη του Συμβουλίου Ασφαλείας «κάθε θέμα που κατά τη γνώμη του μπορεί να απειλήσει τη διατήρηση της διεθνούς ειρήνης και ασφάλειας». Η θέση του γ.γ. περιλαμβάνει διπλό ρόλο: διαχειριστή του ΟΗΕ, και διπλωμάτη και μεσολαβητή που αντιμετωπίζει διαφορές μεταξύ των κρατών μελών και βρίσκει συναίνεση σε παγκόσμια ζητήματα.
Ο γενικός γραμματέας διορίζεται από τη Γενική Συνέλευση, αφού προταθεί από το Συμβούλιο Ασφαλείας, όπου τα μόνιμα μέλη έχουν δικαίωμα βέτο. Δεν υπάρχουν συγκεκριμένα κριτήρια για τη θέση, αλλά με την πάροδο των ετών έγινε αποδεκτό ότι η θέση μπορεί να διατηρηθεί για μία ή δύο θητείες των 5 ετών.
Διεθνές Δικαστήριο
μικρογραφία|300x300εσ|Το Παλάτι της Ειρήνης στη Χάγη της Ολλανδίας, που είναι η έδρα του Διεθνούς Δικαστηρίου. Το Διεθνές Δικαστήριο είναι το κύριο δικαστικό όργανο του ΟΗΕ. Είναι ο διάδοχος του Διαρκούς Δικαστηρίου Διεθνούς Δικαιοσύνης και καταλαμβάνει την πρώην έδρα αυτού του σώματος στο Παλάτι της Ειρήνης στη Χάγη της Ολλανδίας. Είναι το μόνο κύριο όργανο που δεν εδρεύει στη Νέα Υόρκη. Η κύρια λειτουργία του ΔΔ είναι να εκδικάζει διαφορές μεταξύ κρατών. Το δικαστήριο μπορεί επίσης να κληθεί από άλλα όργανα του ΟΗΕ να παράσχει συμβουλευτικές γνώμες για θέματα διεθνούς δικαίου. Όλα τα κράτη μέλη του ΟΗΕ είναι συμβαλλόμενα μέρη στο Καταστατικό του ΔΔ, το οποίο αποτελεί αναπόσπαστο μέρος του Χάρτη του ΟΗΕ, και τα μη μέλη μπορούν επίσης να γίνουν συμβαλλόμενα μέρη. Οι αποφάσεις του ΔΔ είναι δεσμευτικές για τα μέρη. Το δικαστήριο αποτελείται από 15 δικαστές που διορίζονται για 9 χρόνια από τη Γενική Συνέλευση, όπου ο κάθε δικαστής πρέπει να είναι διαφορετικής εθνικότητας.
Οικονομικό και Κοινωνικό Συμβούλιο
αριστερά|μικρογραφία|300x300εσ|Αίθουσα του Οικονομικού και Κοινωνικού Συμβουλίου του ΟΗΕ. Το Οικονομικό και Κοινωνικό Συμβούλιο είναι το όργανο του ΟΗΕ υπεύθυνο για τη διεύθυνση και τον συντονισμό των οικονομικών, κοινωνικών, ανθρωπιστικών και πολιτιστικών δραστηριοτήτων που πραγματοποιούνται από τον ΟΗΕ. Αποτελεί το μεγαλύτερο και το πιο περίπλοκο θυγατρικό όργανο του ΟΗΕ.